cyanic-selkie/wikianc huggingface dataset:
মিনয়া বাস আক্রমণ ২০১৮
২ নভেম্বর, ২০১৮ সালে, মিনয়ায় ভ্রমণকারী একদল মিশরীয় খ্রিস্টানদের বাসে বন্দুকধারীরা আগুন ধরিয়ে দেয়। সেখানে তিনটি গাড়ীর একটি পুড়ে কয়লা হয়ে যায় এবং দুইজন পালিয়ে যেতে সক্ষম হন। ভ্রমণকারী যানবাহনগুলি মিশরের সোহাগ গভর্নোরেট এবং মিনিয়ের গভর্নোরেট থেকে ক্যাপ্টেনকে কনফেসর সেন্ট স্যামুয়েল মঠের দিকে যাচ্ছিল।  মিনয়া থেকে কমপক্ষে ১২ জনের মধ্যে ৭ জন নিহত হয়েছে,  এবং অন্যান্যরা আহত হয়েছে। ২০১৭ সালে একই স্থান কাছাকাছি একই আক্রমণের ঘটনা  ঘটেছে।
গ্রিসের অর্থনীতি
থাম্ব|গ্রীক কৃষি, বাণিজ্য এবং পর্যটন, গ্রীক অর্থনীতির গুরুত্বপূর্ণ ক্ষেত্র গ্রিসের অর্থনীতি মূলত সেবা খাত ভিত্তিক। ২০০৬ সালে দেশটির জিডিপি ছিল ৩৫০ বিলিয়ন ডলারের বেশি। এখানে মাথাপিছু জিডিপি ৩২ হাজার ডলারেরও বেশি।
আর্থালা মেট্রো স্টেশন
আর্থালা মেট্রো স্টেশন দিল্লি মেট্রোর রেড লাইনে অবস্থিত। এটি উত্তর প্রদেশ রাজ্যের গাজিয়াবাদের সাহেবাবাদ শিল্প অঞ্চলে অবস্থিত। ২০১৯ সালের ৮ মার্চ এটি সাধারণ মানুষের ব্যবহারের জন্য চালু করে দেওয়া হয়। এখানে এটিএম পরিষেবার সুবিধা রয়েছে।
রেক্সোনা
রেক্সোনা একটি অস্ট্রেলিয়ান দুর্গন্ধ নাশক এবং ঘামরোধী ব্র্যান্ড যা ১৯০৮ সালে অস্ট্রেলিয়ায় তৈরি হয়েছিল এবং এটি ২০০০ সালে ব্রিটিশ-ডাচ সংস্থা ইউনিলিভারের কিনে নেয়। বেশিরভাগ দেশে রেক্সোনা নামে বাজারজাত করা হলেও, এটি যুক্তরাজ্য এবং আয়ারল্যান্ডে শিওর, মার্কিন যুক্তরাষ্ট্র এবং কানাডার ডিগ্রি, জাপান এবং দক্ষিণ কোরিয়ায় রেক্সেনা এবং নরওয়েতে শিল্ড নামে পরিচিত।
ইতিহাস
এটি ১৯০৮ সালে অস্ট্রেলিয়ান ফার্মাসিউট, স্যামুয়েল ফুলার শেফার এবং তার স্ত্রী অ্যালিস কর্তৃক বিকাশিত হয়েছিল। পণ্যগুলি এরোসোল, পাম্প, রোল-অনস, স্টিকস এবং ক্রিম সহ বিভিন্ন আকারে উপলভ্য। ২০১৫ সালে ব্র্যান্ডটি একই সাথে সূত্র পরিবর্তন করে একটি নতুন ক্যানিস্টার ডিজাইনে একটি নতুন পরিসরের সুগন্ধি বাজারে নিয়ে আসে। এটির ফলে অনেকগুলি পণ্য পর্যালোচনা ওয়েবসাইট এবং ফোরাম খুব দুর্বল রিভিউ দেয় এবং নতুন সূত্রের ডিওডোরেন্টের পুরানোটার মত কোন প্রভাব নেই বলে অভিযোগ প্রচার করে।
মার্কেটিং
রেক্সোনা এবং শিওর ব্র্যান্ডগুলি ফর্মুলা ১ -এর উইলিয়ামস দলের স্পনসর। এর আগে ব্র্যান্ডটি ২০১৪ সালে এফ ১ মরসুমের লোটাস এফ ১ দলটির স্পনসর ছিল।
রেক্সোনা "পাওয়ার প্যাম্পলোনা" নামে একটি ফ্ল্যাশ প্ল্যাটফর্মারও বিকাশ করেছিলেন যা বিভিন্ন দেশ জুড়ে একটি ষাঁড়ের দৌড়ের সাথে জড়িত।
কলাবতী (কাল্পনিক চরিত্র)
কলাবতী বাংলা শিশুসাহিত্যের একটি কাল্পনিক চরিত্র। চরিত্রটির স্রষ্টা প্রখ্যাত সাহিত্যিক মতি নন্দী। কলাবতী সিরিজের উপন্যাসগুলি প্রকাশিত হয়েছিল আনন্দমেলা পত্রিকার পাতায়। কলাবতীর উপন্যাসগুলি মূলত খেলাধুলা বিষয়ক, তার সঙ্গেই মিশে আছে রহস্য।
চরিত্রচিত্রণ
কলাবতীর পুরো নাম কলাবতী সিংহ। তার যখন মাত্র দু'বছর বয়স তখন তার মা মারা যান এবং তার বাবা দিব্যশেখর সন্ন্যাস নিয়ে গৃহত্যাগী হন। পুনেয় মাসির কাছে দশবছর থেকে কলাবতী তাদের পৈতৃক বাড়িতে দাদু রাজশেখর ও কাকা সত্যশেখরের কাছে ফিরে আসে এবং কাঁকুড়গাছি উচ্চ মাধ্যমিক বালিকা বিদ্যালয়ে পড়াশোনা শুরু করে। সে ভালো ক্রিকেট খেলে, বাংলার জাতীয় দলের হয়েও খেলেছে। কলাবতী প্রধানত উইকেটকিপার। তার শখ বড় হয়ে ক্রীড়া সাংবাদিক হওয়ার। ডানপিটে এই মেয়েটির অ্যাডভেঞ্চারের নানা কাহিনীই মতি নন্দী তুলে ধরেছেন কলাবতী সিরিজের উপন্যাসগুলিতে।
==উপন্যাসের তালিকা == কলাবতীকে নিয়ে মতি নন্দী সম্ভবত মোট নয়টি উপন্যাস লিখেছেন। সেগুলি হল-
তথ্যসূত্র
<References />
ফিডেলিটি
ফিডেলিটি বা বিশ্বস্ততা (Fidelity) হল বিশ্বস্ততা বা অনুগত হবার গুণ। এর সত্যিকারের অর্থ শাসনকর্তা বা রাজার প্রতি দায়িত্বের সাথে সম্পর্কিত। আর বিস্তারিত বিবেচনা করলে এটি দুজনের মধ্যে বিশ্বস্ততা বোঝায়। ফিডেলিটি শব্দটি ল্যাটিন ভাষা থেকে এসেছে।
বৈজ্ঞানিক প্রতিরূপ এবং অনুকরণের ক্ষেত্রে ফিডেলিটি বলতে বোঝায় যে একটি প্রতিরূপ (মডেল) বা অনুকরণ (সাইমুলেশন) কত ভাল ভাবে বাস্তব জগতের কোন বস্তু, বৈশিষ্ট বা অবস্থাকে পুনরুতপাদন করতে পারে। সেই অর্থে ফিডেলিটি হল একটি প্রতিরূপ (মডেল) বা অনুকরণ (সাইমুলেশন) এর বাস্তবতার মাপকাঠি।
"ওয়াই ফাই" শব্দটি কিছু তারহীন ইলেক্ট্রনিক্স ডিভাইসের সুবাদে ছড়িয়েছে। যদিও "ওয়াই ফাই" শব্দটি "ওয়ারলেস ফিডেলিটি" এর সংক্ষেপ হিসেবে যথেষ্ট সুনাম পেয়েছে, ওয়াই ফাই আসলে ওয়াই ফাই এলায়েন্স এর বাণিজ্যিক ব্রান্ড।
প্রগ্রাম মূল্যায়নের ক্ষেত্রে ফিডেলিটি বলতে বোঝায় যে প্রণালীগুচ্ছ যত টুকু হবার কথা ছিল তার কতটা কাছাকাছি তৈরী করা হয়েছে।
তাকাশি নিশিজাওয়া
তাকাশি নিশিজাওয়া, হলেন একজন জাপানি মিশ্র মার্শাল আর্টস শিল্পী।
মোহনপুর ইউনিয়ন, গোদাগাড়ী
মোহনপুর বাংলাদেশের রাজশাহী বিভাগের রাজশাহী জেলার অন্তর্গত গোদাগাড়ী উপজেলার একটি ইউনিয়ন।
আয়তন
মোহনপুর ইউনিয়নের আয়তন ৯৫.৩৯৮ বর্গ কিলোমিটার।
প্রশাসনিক কাঠামো
মোহনপুর ইউনিয়ন গোদাগাড়ী উপজেলার আওতাধীন ২ নং ইউনিয়ন পরিষদ। এ ইউনিয়নের প্রশাসনিক কার্যক্রম গোদাগাড়ী থানার আওতাধীন। এটি জাতীয় সংসদের ৫২ নং নির্বাচনী এলাকা রাজশাহী এর অংশ। ইউনিয়নটিতে ৫৪ টি গ্রাম, ৭৬ টি মৌজা এবং ১৪ টি হাট-বাজার আছে।
জনসংখ্যার উপাত্ত
২০১১ সালের আদমশুমারি অনুযায়ী মোহনপুর ইউনিয়নের মোট জনসংখ্যা ৩৯,৭৩৮ জন।
পাতালঘর
পাতালঘর একটি বাংলা হাস্যরসাত্বক ভৌতিক চলচ্চিত্র যার পরিচালক অভিজিত চৌধুরী। এটি শীর্ষেন্দু মুখোপাধ্যায়ের শিশুদের উপন্যাস পাতালঘর অনুসারে নির্মিত ও ২০০৩ সালে প্রকাশিত। সিনেমাটির সঙ্গীত পরিচালনা করেন দেবজ্যোতি মিশ্র।
মধ্যযুগীয় ইসলামে ভূগোল ও মানচিত্রাঙ্কনবিদ্যা
মধ্যযুগীয় ইসলামিক ভূগোল হেলেনীয় ভূগোলের উপর ভিত্তি করে এবং ১২শ-শতাব্দীতে মুহাম্মাদ আল-ইদ্রিসি একে শীর্ষে নিয়ে যান।
উত্তরাধিকার
মধ্যযুগীয় উন্নয়নে মোঙ্গল সাম্রাজ্যের অধীনে চীনা ভূগোল প্রভাবিত। তারা উসমানীয় সাম্রাজ্যের মানচিত্রকর পিরি রেইসের মানচিত্রবৎ কাজের ভিত্তি প্রদান করেছে।
রঙ্গনাথ (অভিনেতা)
তিরুমালা সুন্দরা শ্রী রঙ্গনাথ (১৭ জুলাই ১৯৪৯ – ১৯ ডিসেম্বর ২০১৫) একজন ভারতীয় অভিনেতা ছিলেন, যিনি মূলত তেলেগু সিনেমা, তেলেগু থিয়েটার, টেলিভিশন এবং কয়েকটি তামিল চলচ্চিত্রে তার কাজের জন্য পরিচিত। চল্লিশ বছরেরও বেশি সময়ের চলচ্চিত্র ক্যারিয়ারে, রঙ্গনাথ বিভিন্ন চরিত্রে তিন শতাধিক ফিচার ফিল্মে অভিনয় করেছিলেন। তিনি ১৯৬৯ সালে তেলেগু চলচ্চিত্র বুধিমান্টুডু দিয়ে আত্মপ্রকাশ করেছিলেন।
মৃত্যু
রঙ্গনাথকে হায়দরাবাদে তার বাসভবনে ১৯ ডিসেম্বর ২০১৫ তারিখে বিকেল ৫ টায় তার গৃহপরিচারিকা দ্বারা ঝুলন্ত অবস্থায় পাওয়া যায়। পরিবারের লোকজন তাকে দ্রুত হাসপাতালে নিয়ে গেলেও তাকে মৃত ঘোষণা করা হয়। পুলিশ পরিস্থিতি তদন্ত করে, এবং ময়নাতদন্ত এবং আরও প্রমাণের ভিত্তিতে আত্মহত্যার বিষয়টি নিশ্চিত হয়।
বাঁশওয়াড়া
বান্সওয়ারা (Banswara) ভারতের রাজস্থান রাজ্যের বান্সওয়ারা জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩০২ মিটার (৯৯০ ফুট)।
জনসংখ্যার উপাত্ত
এখানে সাক্ষরতার হার ৭৪%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে বান্সওয়ারা এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
কালীপূজা
কালীপূজা বা শ্যামাপূজা হিন্দু দেবী কালীর পূজাকে কেন্দ্র করে অনুষ্ঠিত একটি হিন্দু উৎসব। প্রধানত বাঙালি হিন্দুদের মধ্যে এই উৎসব উপলক্ষে প্রবল উৎসাহ উদ্দীপনা লক্ষিত হয়। বাংলায় গৃহে বা মন্দিরে প্রতিষ্ঠিত কালীপ্রতিমার নিত্যপূজা হয়ে থাকে। কার্ত্তিক মাসের অমাবস্যা তিথিতে অনুষ্ঠিত সাংবাৎসরিক দীপান্বিতা কালীপূজা বিশেষ জনপ্রিয়। এই দিন আলোকসজ্জা মণ্ডপসজ্জা ও আতসবাজির উৎসবের মধ্য দিয়ে সারা রাত্রিব্যাপী মণ্ডপে, বাড়িতে এবং মন্দিরগুলিতে কালীপূজা অনুষ্ঠিত হয়। উল্লেখ্য, দীপান্বিতা কালীপূজার দিনটিতে ভারতের অন্যান্য জায়গায় দীপাবলি উৎসব পালিত হয়। এটি দীপাবলি, দীপান্বিতা, দীপালিকা, সুখরাত্রি, সুখসুপ্তিকা এবং যক্ষরাত্রি নামেও অভিহিত হয়। সর্বভারতীয় ক্ষেত্রে এই দিন লক্ষ্মীপূজা অনুষ্ঠিত হলেও বাঙালি, অসমীয়া ও ওড়িয়ারা এই দিন কালীপূজা করে থাকেন। এছাড়া মাঘ মাসের কৃষ্ণা চতুর্দশী তিথিতে রটন্তী এবং জ্যৈষ্ঠ মাসের অমাবস্যা তিথিতে ফলহারিণী কালীপূজাও যথেষ্ট জনপ্রিয়।
ইতিহাস
চামুণ্ডাচর্চিকা কালীর পূজা বাংলা ও বহির্বঙ্গে প্রাচীন উৎসব হলেও বর্তমান আকারে কালীপূজা আধুনিক কালের। ষোড়শ শতাব্দীতে নবদ্বীপের প্রসিদ্ধ স্মার্ত পণ্ডিত তথা নব্যস্মৃতির স্রষ্টা রঘুনন্দন দীপান্বিতা অমাবস্যায় লক্ষ্মীপূজার বিধান দিলেও, কালীপূজার উল্লেখ করেননি। ১৭৬৮ সালে রচিত কাশীনাথের কালী সপর্যাসবিধি গ্রন্থে দীপান্বিতা অমাবস্যায় কালীপূজার বিধান পাওয়া যায়। ডঃ শশীভূষণ দাশগুপ্তের মতে, “কাশীনাথ এই গ্রন্থে কালীপূজার পক্ষে যে ভাবে যুক্তিতর্কের অবতারণা করিয়াছেন, তাহা দেখিলেই মনে হয়, কালীপূজা তখনও পর্যন্ত বাঙলা দেশে সুগৃহীত ছিল না।” তবে খ্রিষ্টীয় সপ্তদশ শতাব্দীতে বাংলায় কালীপূজার প্রচলনের কিছু কিছু প্রমাণ পাওয়া গিয়েছে।
সপ্তদশ শতকের নবদ্বীপের প্রথিতযশা তান্ত্রিক কৃষ্ণানন্দ আগমবাগীশকে বাংলায় কালীমূর্তি ও কালীপূজার প্রবর্তক মনে করা হয়। তাঁর পূর্বে কালী উপাসকগণ তাম্রটাটে ইষ্টদেবীর যন্ত্র এঁকে বা খোদাই করে পূজা করতেন। পাঁচকড়ি বন্দ্যোপাধ্যায় লিখেছেন, “কৃষ্ণানন্দ আগমবাগীশ স্বয়ং কালীমূর্তি গড়িয়া পূজা করিতেন। আগমবাগীশের দৃষ্টান্ত অনুসরণ করিয়া বাংলার সাধক সমাজ অনেকদিন চলেন নাই; লোকে ‘আগমবাগিশী’ কাণ্ড বলিয়া তাঁহার পদ্ধতিকে উপেক্ষা করিত।” অষ্টাদশ শতাব্দীতে নদিয়ার রাজা কৃষ্ণচন্দ্র রায় কালীপূজাকে জনপ্রিয় করে তোলেন। এই সময় রামপ্রসাদ সেনও আগমবাগীশের পদ্ধতি অনুসারে কালীপূজা করতেন। ঊনবিংশ শতাব্দীতে কৃষ্ণচন্দ্রের পৌত্র ঈশানচন্দ্র ও বাংলার ধনী জমিদারদের পৃষ্ঠপোষকতায় কালীপূজা ব্যাপক জনপ্রিয়তা অর্জন করে। বর্তমানে কালীপূজা বাংলায় দুর্গাপূজার মতোই এক বিরাট উৎসব।
পূজানুষ্ঠান
থাম্ব|কালীপূজায় মণ্ডপসজ্জা দুর্গাপূজার মতো কালীপূজাতেও গৃহে বা মণ্ডপে মৃন্ময়ী প্রতিমা নির্মাণ করে পূজা করা হয়। মন্দিরে বা গৃহে প্রতিষ্ঠিত প্রস্তরময়ী বা ধাতুপ্রতিমাতেও কালীপূজা করা হয়। মধ্যরাত্রে তান্ত্রিক পদ্ধতিতে মন্ত্রোচ্চারণের মাধ্যমে পূজা অনুষ্ঠিত হয়। দেবীকে ছিন্নমস্তক সহ বলির পশুর রক্ত, মিষ্টান্ন, অন্ন বা লুচি, মাছ ও মাংস উৎসর্গ করা হয়। গৃহস্থবাড়িতে সাধারণত অতান্ত্রিক ব্রাহ্মণ্যমতে আদ্যাশক্তি কালীর রূপে কালীর পূজা হয়। দেবীর পূজায় ছাগ মেষ বা মহিষ বলির প্রথা রয়েছে। সুদূর অতীতে নরবলি দিয়েও কালীপূজা হত। লোকবিশ্বাস অনুযায়ী, কালী শ্মশানের অধিষ্ঠাত্রী দেবী। এই কারণে কলকাতা সহ বাংলার বিভিন্ন অঞ্চলে শ্মশানে মহাধুমধামসহ শ্মশানকালী পূজা অনুষ্ঠিত হয়।
কোনো কোনো মণ্ডপে কালী ও শিবের মূর্তির সঙ্গে সঙ্গে বাংলার দুই বিখ্যাত কালীসাধক রামকৃষ্ণ পরমহংস ও বামাখ্যাপার মূর্তিও পূজিত হয়। কোথাও কোথাও কালীর সঙ্গে সঙ্গে দশমহাবিদ্যাও পূজিত হন। দর্শনার্থীরা সারারাত ধরে মণ্ডপে মণ্ডপে ঘুরে কালীপ্রতিমা দর্শন করেন। কালীপূজার রাতে গৃহে আলোকসজ্জা সাজানো হয় এবং আতসবাজি পোড়ানো হয়।
কলকাতার কালীঘাট মন্দিরে এই দিন দেবী কালীকে লক্ষ্মীরূপে পূজা করা হয়। হাজার হাজার ভক্ত এই দিন কালীঘাট মন্দিরে ভিড় করেন এবং দেবীর উদ্দেশ্যে বলি উৎসর্গ করেন। কলকাতার অপর বিখ্যাত কালীমন্দির দক্ষিণেশ্বর কালীবাড়িতেও কালীপূজা উপলক্ষে মহাসমারোহ হয়। এইখানেই অতীতে রামকৃষ্ণ পরমহংস কালী আরাধনা করেছিলেন। সেই কারণে এই মন্দিরে কালীপূজা দেখতে প্রচুর পুণ্যার্থী এখানে ভিড় জমান।
আরমানিটোলা সরকারি উচ্চ বিদ্যালয়
আরমানিটোলা সরকারি উচ্চ বিদ্যালয় বাংলাদেশের একটি ঐতিহ্যবাহী বিদ্যাপীঠ । এটি পুরাতন ঢাকার ঐতিহাসিক তারা মসজিদ সংলগ্ন আরমানিটোলায় অবস্থিত ।  শিক্ষাবিস্তারে গৌরবময় সাফল্যের পাশাপাশি বিদ্যালয়টির প্রাচীন স্থাপত্য শিল্পের নিদর্শন এবং অনেক  স্মৃতিবিজড়িত অবদানের দরুণ বর্তমানে এর সম্পদগুলো বিশ্ব ঐতিহ্যের অংশ হিসেবে বিবেচিত হচ্ছে ।
প্রতিষ্ঠার পটভূমি
বিদ্যালয়টি ব্রিটিশ সরকার কর্তৃক ১৯০৪ সালে প্রতিষ্ঠিত হয় । পূর্ববঙ্গের একমাত্র শিক্ষক প্রশিক্ষণ মহাবিদ্যালয়ের পরীক্ষামূলক বা এক্সপেরিমেন্টাল স্কুল হিসেবে  আরমানিটোলা সরকারি উচ্চ বিদ্যালয়ের জন্ম ।   বিদ্যালয়ের প্রথম প্রধান শিক্ষক ছিলেন জে ই হুইটেকার । আরমেনিয়ানদের স্মৃতিবিজড়িত এই স্কুলটি প্রায় আড়াই একর জমির উপর তৎকালীন ব্রিটিশ স্থাপত্য শিল্পের আদলে নির্মিত হয়েছে ।  লাল ইটের গাঁথুনিতে তৈরি স্কুল ভবনের সামনে ও পেছনে রয়েছে দু’টি প্রশস্ত খেলার মাঠ । শত বছরের পুরোনো বিদ্যালয়টির প্রাচীন কাঠের সিঁড়ি,  গ্যালারি , লাইব্রেরি ও ছায়াদায়ী দেবদারুগাছ  আজও বিদ্যমান ।  তৎকালীন সময়ে আরমানিটোলায় বিভিন্ন ব্রাক্ষন সমাজ ও ব্রাক্ষন মন্দির এবং পূর্ব বাংলার বিখ্যাত কয়েকটি মুসলিম ও হিন্দু জমিদার বাড়ীর অবস্থানের কারণে এটি ঢাকার প্রাণকেন্দ্র বা অভিজাত এলাকা ছিল । শুধু সৌন্দর্য, বিশালত্ব এবং শিক্ষাদীক্ষায় নয়, খেলাধুলা ও সংস্কৃতি অঙ্গনেও বিদ্যালয়টির যে ঐতিহ্য তা অনেকটা প্রবাদে পরিণত হয়েছে ।
নামকরণ
মোগলদের সমসাময়িক সময়ে পুরাতন ঢাকায় আর্মেনিয়ার অধিবাসী বা আর্মেনিয়ানদের আগমন ঘটে । অষ্টাদশ ও ঊনবিনশ শতাব্দীতে এই আরমেনিয় ব্যবসায়ীগণ এখানে  তাদের ব্যবসা প্রতিষ্ঠা করেন এবং  তাদের আবাসস্থান ও গির্জা গড়ে তোলেন । আরমেনিয়দের নামানুসারেই আরমানিটোলা  নামকরণ হয়েছে ।
শিক্ষা বিস্তার
দেশের চরম দুর্দিনেও বিদ্যালয়টি তার শিক্ষা বিস্তার অব্যাহত রেখেছে । ত্রিশ ও চল্লিশ দশকে ঢাকায় সাম্প্রদায়িক দাঙ্গার সময় বিভিন্ন সম্প্রদায়ের জন্য স্কুলগুলোও অলিখিতভাবে নির্দিষ্ট হয়ে পড়েছিল । কিন্তু আরমানিটোলা স্কুল এর ব্যতিক্রম ছিল । ঘোর সাম্প্রদায়িকতার দিনেও সকল সম্প্রদায়ের ছাত্ররা এখানে একত্রে তাদের লেখাপড়া চালিয়ে গেছেন । ১৯৯৬ সালে বিদ্যালয়টি জাতীয় পর্যায়ে শ্র্রেষ্ঠ শিক্ষাপ্রতিষ্ঠান ও তৎকালীন প্রধান শিক্ষক জনাব মোঃ নাসির উদ্দিন শ্রেষ্ঠ শিক্ষক হওয়ার গৌরব অর্জন করেন। ২০০৯ সালে ঢাকা মহানগরীর যে দুটি সরকারি মাধ্যমিক বিদ্যালয় শতভাগ পাসের সাফল্য অর্জনের কৃতিত্ব লাভ করে, এ বিদ্যালয়টি তার একটি ।  দেশের বহু কৃতি সন্তান এই বিদ্যালয়ে অধ্যয়ন করেছেন । বাংলাদেশের বিশ্ববিখ্যাত স্থপতি ও পুরকৌশলী এবং পৃথিবীর অন্যতম উচ্চ ভবন শিকাগোর সিয়ার্স টাওয়ার (বর্তমানে উইওলস টাওয়ার) এর নকশা প্রণয়নকারী ফজলুর রহমান খান ১৯৪৪ সালে এই স্কুল থেকে মাধ্যমিক পাস করেন । তাকে বিংশ শতকের শ্রেষ্ঠ পুরকৌশলী বলা হয় । এ ছাড়া ভারতের রাষ্ট্রপতি প্রণব মুখার্জি, এয়ার ভাইস মার্শাল সুলতান মাহমুদ (অব.) , জাতীয় অধ্যাপক সৈয়দ আলী আহসান , কবি আসাদ চৌধুরী , অ্যাটর্নি জেনারেল মাহবুবে আলম, এ্যাডভোকেট কামরুল ইসলাম, লেঃ কর্ণেল মুহাম্মদ ফারুক খান পি এস সি (অবঃ) সহ অসংখ্য কীর্তিমান প্রবাদ পুরুষ এই বিদ্যালয়ের ছাত্র ছিলেন ।
প্রাচীন ভবন
বিদ্যালয়ের প্রাচীন ঐতিহ্যবাহী ভবনগুলো সকলের কাছে প্রত্নতত্ত্ব সম্পদ হিসেবে সমাদৃত ।  ১৮ এপ্রিল, ২০১৬ বিশ্ব ঐতিহ্য দিবস পালনকালীন সময়ে আরবান স্টাডি গ্রুপ এবং বিদ্যালয়ের এ্যালামনাই এসোসিয়েসন এর উদ্যোগে স্কুলের ঐতিহ্যবাহী লাল ইটের তৈরি মূল ভবনটিতে  (ভবন-১)  বর্ণিল আলোক সজ্জা বা লাইট শো এর আয়োজন করা হয় । এর মূল উদ্দেশ্য ছিল বিদ্যালয়ের প্রাচীন  ঐতিহ্যবাহী ভবনগুলোকে সংরক্ষণে আলোকপাত  করা এবং সেগুলোকে বিশ্ব ঐতিহ্য  বা ওয়ার্ল্ড হেরিটেজ এর অর্ন্তভূক্তের দাবী তুলে ধরা ।
আন্তঃহাউস
আনুষ্ঠানিক শিক্ষার পাশাপাশি ছাত্রদের শারীরিক ও মানসিক বিকাশের লক্ষ্যে ১৯৯৩ সাল থেকে দিবা ও প্রভাতী শাখার ছাএদেরকে বাংলাদেশের স্বনামধন্য ৪ জন মনীষীর নামে ৪টি হাউসে বিভক্ত করা হয় । ছাত্রদের পোষাকে  নির্দিষ্ট মনোগ্রামের উপরের অংশে তাদের  নিজ নিজ হাউসের সাংকেতিক চিহ্ন লাগানো থাকে । হাউসগুলো হচ্ছেঃ
প্রতিটি হাউসকে আবার বড়,মধ্যম ও ছোট এ তিনটি দলে বিভক্ত করা হয় । বিদ্যালয়ের ১২ জন শিক্ষক ৪ টি হাউসের ১২ টি দলের হাউস মাষ্টারের দায়িত্ব পালন করে থাকেন । প্রতিবছর সপ্তাহব্যাপী আন্তঃহাউস ফুটবল,ক্রিকেট,হকি,হ্যান্ডবল,কেরাম ও দাবা টুর্নামেন্ট অনুষ্ঠিত । বার্ষিক ক্রীড়া প্রতিযোগীতায় প্রতিযোগিরা তাদের নিজ নিজ হাউসের পক্ষ থেকে ৫০ মিটার দৌড়,১০০ মিটার দৌড়,২০০ মিটার দৌড়, ৪০০ মিটার দৌড়, ৮০০ মিটার দৌড়,তিন পায়ে দৌড়,অঙ্ক দৌড়,চাকতি নিক্ষেপ,দীর্ঘ লম্ফ,উচ্চ লম্ফ, লৌহ গোলক নিক্ষেপ,মোরগের লড়াই,ব্যাঙের লাফ ইত্যাদি খেলায় প্রতিযোগিতা করে থাকে । খেলাধুলাসহ বিদ্যালয়ের যাবতীয় প্রতিযোগিতা হাউস ভিত্তিক হয়ে থাকে । লেখাপড়া ,খেলাধুলা ,সাংস্কৃতিক, শৃঙখলা ইত্যাদিতে কৃতিত্বের অধিকারীদেরকে বার্ষিক সাংস্কৃতিক ও পুরস্কার বিতরণী অনুষ্ঠানে পুরস্কার প্রদান করা হয় । অনুষ্ঠানে পুরস্কার প্রদানের বিষয়বস্তু গুলো হচ্ছেঃ শ্রেণী ভিত্তিক মেধাতালিকায় অবস্থানকারী,নিয়মিত উপস্থিতি,উত্তম আচরণ,দেয়াল পত্রিকা,বিজ্ঞান প্রদর্শনী,সুন্দর হস্তাক্ষর,কবিতা আবৃতি,উপস্থিত বক্ততা,ধারাবাহিক গল্প বলা,চিত্রাংকন,সংগীত,অভিনয়,আন্তঃস্কুল ক্রীড়া অনুষ্ঠানে বিশেষ স্থানপ্রাপ্ত ছাত্রবৃন্দ। বিদ্যালয়ের বার্ষিক মিলাদ মাহফিল অনুষ্ঠানেও ছাত্রদের মাঝে দলীয় ভিত্তিতে বিভিন্ন প্রতিযোগিতা অনুষ্ঠিত হয় ; প্রতিযোগিতার বিষয়বস্তুগুলো হচ্ছেঃ ক্বেরাত,হামদ্,নাত,ইসলামী গজল,ইসলামী গান,ইসলামী পোষ্টার,আযান প্রতিযোগিতা,ছোটদের মিলাদ পরিবেশন ইত্যাদি ।
হকি
বিদ্যালয়ের সূচনালগ্ন হতে শিক্ষা বিস্তারের পাশাপাশি ক্রীড়াজগতেও আরমানিটোলা স্কুল সুনাম অর্জন করে আসছে । বিশেষ করে হকিতে আরমানিটোলা স্কুলের ঐতিহ্য অনেক পুরনো । ব্রিটিশ আমল থেকেই বিদ্যালয়ের হকি দল বেশ সুনাম কুড়িয়েছে । বাংলাদেশ জাতীয় হকি দল আন্তর্জাতিক যেসব সাফল্য পেয়েছে তাতে আরমানিটোলা উচ্চ বিদ্যালয়ের খেলোয়াড়দের অবদান অনেক । কারণ বাংলাদেশে হকির জাতীয় দলে শুরু থেকেই বেশির ভাগ খেলোয়াড়েরই উঠে আসা এই স্কুল থেকে । হকি ফেডারেশনের বিভিন্ন টুর্নামেন্টে আর্মেনিয়ান হকি দল বরাবরই সাফল্য ধরে রেখেছে । দলটি ১৮ বছর একটানা উপ-আঞ্চলিক পর্যায়ে চ্যাম্পিয়ন হয়েছে । জাতীয় স্কুল হকি টুর্নামেন্টে আরমানিটোলা স্কুল বহুবার চ্যাম্পিয়ন হওয়ার গৌরব অর্জন করেছে । এছাড়াও ২০০০ সালে অনুষ্ঠিত বাংলাদেশ ক্রীড়া শিক্ষাপ্রতিষ্ঠান(বিকেএসপি) কাপ জাতীয় হকি প্রতিযোগিতায় বিকেএসপির জুনিয়র পর্যায়ের হকি দলকে হারিয়ে চ্যাম্পিয়ন হয় আর্মেনিয়ান হকি দল । তাই হকির সূতিকাগার বলা হয়ে থাকে আরমানিটোলা স্কুলকে । বিদ্যালয়ের হকি দলের এই গৌরবময় অর্জনের ক্ষেত্রে সকলে হকি প্রশিক্ষক ওস্তাদ হাজী ফজলুল ইসলামকে সবচেয়ে বেশি কৃতিত্ব প্রদান করে থাকেন । স্থানীয়দের কাছে তিনি ওস্তাদ ফজলু নামে পরিচিত। দীর্ঘ ২২ বছর যাবত তিনি আর্মেনিয়ান হকি দলের প্রশিক্ষক হিসেবে শ্রম দিয়েছেন ।
হাসান ইবনে হাসান
হাসান ইবনে হাসান (ٱلْحَسَن ٱبْن ٱلْحَسَن), হাসান মুসান্না (ٱلْحَسَن ٱلْمُثَنَّىٰ) নামে অধিক পরচিত, মুহাম্মাদের প্রপৌত্র ছিলেন।
প্রাথমিক জীবন
তার পিতা ছিলেন হাসান ইবনে আলী। তার মাতা ছিলেন খাওলাহ বিনতে মানযুর ইবনে জাবান ইবনে সাইয়ার ফাযারি। হাসান মুসান্না কারবালার ময়দানে উপস্থিত ছিলেন। আহমাদ ইবনে ইব্রাহিম হাসানী, আবু মিখনাফ থেকে উদ্ধৃত একটি রেওয়ায়েতে বলেন যে, তখন তার বয়স ছিল উনিশ বা বিশ।
আশুরার দিনে তিনি হোসাইনের পাশে সাহসিকতার সাথে লড়াই করেন এবং আহত ও বন্দী হন। তার মামা আসমা বিন খারিজাহ ফাযারি তাকে রক্ষা করেন। তিনি কুফায় অসুস্থতার দিনগুলো পার করেন; এবং সুস্থ হয়ে তিনি মদিনায় ফিরে আসেন।
সন্তানাদি
সাইয়েদ ইবনে তাউস হাসান বিন হাসানসহ ইমাম হাসানের আরো কিছু সন্তানের যোগ্যতা ও আভিজাত্য সম্পর্কে লিখেন যে, এরা এমন লোক যাদের মর্যাদা ও যোগ্যতা সকল মুসলমান স্বীকার করেন।
হাসান এবং হোসাইনের বংশধরের তালিকা সম্পর্কে আলী রেজা থেকে বর্ণিত একটি বর্ণনার অংশ অনুসারে অনুমান করা হয় যে, হাসান মুসান্নার অনেক সন্তান ছিল। ইমাম হাসানের বংশধর তার এবং তার আরেক ভাই যায়েদের মাধ্যমে অব্যাহত ছিল। এই রেওয়ায়েতে বর্ণিত হয়েছে: "হাসান বিন আলীর বংশধর তার দুই পুত্র জায়েদ এবং হাসানের মাধ্যমে অব্যাহত ছিল। যায়েদের একটি পুত্র ছিল যার নাম ছিল হাসান । এছাড়াও, হাসান মুসান্নার আবদুল্লাহ কামিল, ইব্রাহিম গামর এবং ফাতিমা বিনতে হোসাইন থেকে হাসান মুসাল্লাস নামে পুত্রসন্তান ছিল। আর উম্মে ওয়ালাদ থেকে জাফর ও দাউদ; রামলা বিনতে সাঈদ বিন যায়িদ থেকে মুহাম্মদ; যিনি হাসানের তৃতীয় প্রজন্মকে অব্যাহত রেখেছেন।"
বিশ্ববাণী নিউজ
বিজয়বাণী একটি কন্নড় ভাষার দৈনিক পত্রিকা। যার ৫৬ বছরের ইতিহাস রয়েছে। পাটিল পুটাপ্পা কর্তৃক প্রতিষ্ঠিত এই পত্রিকার ব্যবস্থাপনা পরিচাল ও প্রধান সম্পাদক বিশ্বেশ্বর ভাট। এর শিরোনাম ট্যাগ লাইন "বিশ্বসবে বিশ্ব"। কর্ণাটকের মুখ্যমন্ত্রী সিদ্দারামাইয়া ১৫ জানুয়ারি ২০১৬ এ পুনঃ সংস্করণটির উদ্বোধন করেছিলেন।
বিশ্ববাণী তার কলামের জন্য অত্যন্ত প্রশংসিত। যেগুলো লিখে থাকেন থিয়াগরাজ, বি. গণপতি, রবীন্দ্র জোশী, শ্রীবৎস জোশী এবং প্রধান সম্পাদক বিশ্বেশ্বর ভাট নিজে, কলামগুলো বৃহস্পতি এবং রবিবার প্রকাশিত হয়। মহীশূর ও কোদাগুর সংসদ সদস্য প্রতাপ সিংহ - যিনি নিজে সাংবাদিক ছিলেন তিনি প্রতি শনিবার তাঁর কলাম 'বেতাল জাগাট্টু' -তে লেখেন। বিশ্ববাণী শতবর্ষী শ্রদ্ধেয় শ্রী শ্রী শিবকুমার স্বামীজির মৃত্যুকে ব্যাপকভাবে কভার করেছিল।
সম্পাদক প্রধান বিশ্বেশ্বর ভাট তাঁর পাঠকদের প্রশ্নের উত্তরও দেন। রোহিত চক্রবর্তী, অন্যতম বিশিষ্ট কলামিস্ট, উদ্বোধনের পর থেকে এই পত্রিকাতেই কাজ করে যাচ্ছেন।
যৌনবিদ্যা প্রতিষ্ঠানের তালিকা
এটি একটি পেশাদার যৌন বিশেষজ্ঞ, যৌন গবেষক এবং যৌন আচরণ বিজ্ঞানীদের সংগঠন এবং প্রতিষ্ঠানের একটি তালিকা। এর মধ্যে অ-পেশাদারদের সংগঠন, রাজনৈতিক ওকালতি বা কর্মী গোষ্ঠী অন্তর্ভুক্ত নয় (যদিও কিছু সংস্থা তাদের ক্রিয়াকলাপগুলির মধ্যে একটি হিসাবে নিযুক্ত হতে পারে), স্ব-সহায়ক বা সামাজিক গোষ্ঠী, যৌনবিদ্যার একটি বিষয়ের জন্য উত্সাহীদের দল, বা অসংলগ্ন ওয়েবসাইটগুলি কোনো প্রকৃত প্রতিষ্ঠান বা প্রতিষ্ঠানের সাথে যুক্ত হতে পারে। এই সংস্থাগুলি এবং প্রতিষ্ঠানগুলি তাদের স্থানীয় সরকার দ্বারা স্বীকৃত (যেমন নিগম দ্বারা) বা একটি বৃহত্তর সংস্থার মধ্যে প্রশাসনিক দল।
মিয়া মোহাম্মদ জয়নুল আবেদীন
মিয়া মোহাম্মদ জয়নুল আবেদীন বাচ্চু (১ জানুয়ারি ১৯৬০ - ১৭ ডিসেম্বর ২০১৯) বাংলাদেশ সেনাবাহিনী র (বিএ-১৯৬৭) মেজর জেনারেল পদস্থ কর্মকর্তা ছিলেন। তিনি বাংলাদেশের প্রধানমন্ত্রীর সামরিক সচিব হিসেবে দায়িত্ব পালন করেন।
জন্ম ও কর্মজীবন
জয়নুল আবেদীন বাংলাদেশের চট্টগ্রাম জেলার লোহাগাড়া উপজেলায় চুনতী গ্রাম ও ইউনিয়নে ১ জানুয়ারি ১৯৬০ সালে জন্মগ্রহণ করেন। তিনি চুনতি হাকিমিয়া কামিল মাদ্রাসা র শিক্ষার্থী ছিলেন। তিনি ১৯৮০ সালে বাংলাদেশ সেনাবাহিনীতে কমিশন লাভ করেন। ১৯৯৫-৯৬ সালে পার্বত্য চট্টগ্রামের দায়িত্বও পালন করেন। তিনি সেখানে সমস্যার শান্তিপূর্ণ সমাধানে ভূমিকা রাখেন। এসব বীরত্বপূর্ণ সাহসিকতার জন্যে তিনি ‘বীর বিক্রম’ খেতাবে ভূষিত হন। ২৮ নভেম্বর ২০১১ সালে তাকে বাংলাদেশর প্রধানমন্ত্রী শেখ হাসিনার সামরিক সচিব হিসেবে দায়িত্ব দেওয়া হয়।
মৃত্যু
২০১৯ সালের ১৭ডিসেম্বর সিঙ্গাপুরের মাউন্ট এলিজাবেথ হাসপাতালে চিকিৎসাধীন অবস্থায় মৃত্যুবরণ করেন।
দ্বি-নিষেক
ডান|থাম্ব|229x229পিক্সেল| একটি ফুলের বিভিন্ন অংশ ডান|থাম্ব|229x229পিক্সেল| দ্বি-নিষেক ডান|থাম্ব|229x229পিক্সেল| আরবিডোপসিসে দ্বি-নিষেক দ্বি-নিষেক হলো ফুল উৎপাদনকারী (সপুষ্পক উদ্ভিদ ) উদ্ভিদের একটি জটিল নিষেক পদ্ধতি। এই প্রক্রিয়ায় দুটি পুং গ্যামেট (শুক্রাণু) এর সঙ্গে একটি স্ত্রী-গ্যামেটোফাইট (মেগাগ্যামেটোফাইট, এছাড়াও একে ভ্রূণথলি বলা হয়) অংশগ্রহণ করে । এটা শুরু হয় যখন একটি পরাগরেণু স্ত্রী স্তবকের গর্ভমুণ্ডে পতিত হয় । পরাগ রেণু তারপর আর্দ্রতা এবং পুষ্টি গ্রহণ শুরু করে, অতপর একটি পরাগ টিউব গঠিত হয় যা নলের মাধ্যমে ডিম্বাশয় পর্যন্ত বিস্তৃত হয় । পরাগ টিউবের সম্মুখ প্রান্ত তারপর ডিম্বাশয়ের ডিম্বকরন্ধ্রের মাধ্যমে ডিম্বাশয়ে প্রবেশ করে। পরাগ টিউব মেগাগ্যামেটোফাইটের মধ্যে দুটি পুং গ্যামেট (শুক্রাণু) মুক্তির জন্য মূলত অগ্রসর হয়।
একটি নিষিক্ত ডিম্বাশয়ের কোষ সংখ্যা ৮ এবং ৩+২+৩ (উপর থেকে নীচ) অর্থাৎ ৩ প্রতিপাদ কোষ, ২ মেরু কেন্দ্রীয় কোষ, ২ সহকারী কোষ এবং ১ ডিম্বাণু আকারে সাজানো থাকে।২টি শুক্রাণুর একটি ডিম্বাণুকে নিষিক্ত করে এবং অন্য শুক্রাণুটি মেগাগ্যামেটোফাইটের বৃহৎ কেন্দ্রীয় কোষের দুটি মেরু নিউক্লিয়াসের সাথে মিলিত হয়। হ্যাপ্লয়েড শুক্রাণু এবং হ্যাপ্লয়েড ডিম্বাণু একত্রিত হয়ে একটি ডিপ্লয়েড জাইগোট গঠন করে, এ প্রক্রিয়াকে বলা হয় সিনগ্যামি, অন্যদিকে অন্য শুক্রাণু এবং মেগাগ্যামেটোফাইটের বৃহৎ কেন্দ্রীয় কোষের দুটি হ্যাপ্লয়েড মেরু নিউক্লিয়াসের সাথে মিলিত হয়ে একটি ত্রি-নিউক্লিয়াস (ট্রিপল ফিউশন) গঠিত হয়। কিছু উদ্ভিদ পলিপ্লয়েড নিউক্লিয়াস গঠন করতে পারে। গ্যামেটোফাইটের বৃহৎ কোষ তারপর এন্ডোস্পার্মে বিকশিত হবে, একটি পুষ্টি সমৃদ্ধ টিস্যু যা বিকাশমান ভ্রূণকে পুষ্টি প্রদান করে। ডিম্বককে ঘিরে রাখা ডিম্বাশয় ফলে বিকশিত হয়, যা বীজসমূহকে রক্ষা করে এবং তাদের ছড়িয়ে দিতে কাজ করতে পারে।
এন্ডোস্পার্ম গঠনে অবদান রাখা দুটি কেন্দ্রীয় মাতৃনিউক্লিয়াস (মেরু নিউক্লিয়াস) একই একক মায়োটিক বস্তু হিসেবে মাইটোসিস দ্বারা উদ্ভূত হয়, যা ডিম্বাণুর জন্ম দেয়। জেনেটিক গঠনে ট্রিপ্লয়েড এন্ডোস্পার্মের মাতৃঅবদান ভ্রূণের দ্বিগুণ।
২০০৮ সালে আরাবিডোপসিস থালিয়ানা নামক উদ্ভিদের উপর পরিচালিত একটি গবেষণায়, স্ত্রী গ্যামেটের ভেতরে পুং নিউক্লিয়াসের অভিবাসন, স্ত্রী নিউক্লিয়াসের সাথে সংমিশ্রণ, প্রথমবারের মত ভিভো ইমেজিং ব্যবহার করে নথিভুক্ত করা হয়েছে। অভিবাসন এবং ফিউশন প্রক্রিয়ার সাথে জড়িত কিছু জিনও নির্ধারণ করা হয়েছে।
নিটালস,যা একটি অপুষ্পক বীজ উদ্ভিদগণ, তাতেও দ্বি-নিষেক প্রক্রিয়া শনাক্ত করা হয়েছে।
১২৬ নং ওয়ার্ড, কলকাতা পৌরসংস্থা
ওয়ার্ড নং ১২৬ রাজ্য পশ্চিমবঙ্গ এর কলকাতা পৌরসংস্থার বরো নং ১৬ (আগের ১৪)র একটি প্রশাসনিক বিভাগ। অঞ্চলটি সরশুনা এবং পশ্চিম বড়িশা নিয়ে গঠিত।
ভূগোল
১২৬ নং ওয়ার্ডের উত্তরে হো চি মিন সরণি সীমাবদ্ধ; পূর্বদিকে ডায়মন্ড হারবার রোড; দক্ষিণে স্মরণ কালীটোলা রোড, নারায়ণ রায় রোড, কে কে রায় রোড এবং পশ্চিম বরিশা মাউজা; এবং পশ্চিমে পশ্চিম বরিশা এবং সরসুনা মাউজা, বাগপোটা রোড, যাদব ঘোষ রোড এবং সরসুনা মেইন রোড ধরে টানা একটি লাইনের সাথে।
ওয়ার্ডটি কলকাতা পুলিশের ঠাকুরপুকুর থানা পরিবেশন করে।
বেহালা মহিলা থানা দক্ষিণ পশ্চিম বিভাগের অধীনে সমস্ত পুলিশ জেলাগুলিকে অন্তর্ভুক্ত, অর্থাৎ সরসুনা, তারাতলা, বেহালা, পর্ণশ্রী, ঠাকুরপুকুর এবং হরিদেবপুর।
ডেমোগ্রাফিক্স
ভারতের ২০১১ সালের আদম শুমারি অনুসারে, কলকাতা পৌর কর্পোরেশনের ১২৬ নং ওয়ার্ডের মোট জনসংখ্যা ছিল ৩১,৬৩১ জন, যার মধ্যে ১৫,৭৫৬ (৫০%) পুরুষ এবং ১৫,৮৭৫ (৫০%) মহিলা ছিলেন। 6 বছরের নিচে জনসংখ্যা ছিল ১,৯৮৩। ১২৬ নং ওয়ার্ডে মোট সাক্ষরতার সংখ্যা ছিল ২৭,৮০৩ (৬ বছরের বেশি জনসংখ্যার ৯৩.৭৮%)।
নির্বাচনের উপাত্ত
ওয়ার্ডটি একটি সিটি পৌর কর্পোরেশন কাউন্সিলের নির্বাচনী অঞ্চল এবং বেহালা পশ্চিম বিধানসভা কেন্দ্রের একটি অংশ।
মালয় উইকিপিডিয়া
মালয় উইকিপিডিয়া হচ্ছে অনলাইন বিশ্বকোষ উইকিপিডিয়ার মালয় ভাষার সংস্করণ। মালয় উইকিপিডিয়া ২০০২ সালে যাত্রা পথচলা শুরু করে এবং September 2023 পর্যন্ত নিবন্ধ সংখ্যা টি এবং 0 জন ব্যবহারকারী, 0 জন প্রশাসক ও 0টি ফাইল আছে এই উইকিপিডিয়ায়। মালয় উইকিপিডিয়ায় উইকিপিডিয়ানদের সম্মিলিত সম্পাদনা সংখ্যা টি।
ধুতুরা
ধুতরা বা ধুতুরা বৈজ্ঞানিক নাম: Dutura metel, Solanaceae পরিবারের Datura গণের এক প্রকারের বিষাক্ত উদ্ভিদ।
বিবরণ
ধুতুরা গাছের সমস্ত অংশই বিষাক্ত। এতে আছে বিপজ্জনক মাত্রার Tropane Alkaloids নামক বিষ। এই গাছের বিষক্রিয়ায় মানুষ বা পশুপাখির মৃত্যু পর্যন্ত হতে পারে। এ কারণে অনেক দেশেই ধুতুরার উৎপাদন, বিপণন ও বহন আইনত নিষিদ্ধ। বাংলাদেশে প্রতি বছর বহু লোক ধুতুরা বিষে আক্রান্ত হয়ে থাকেন। ঝোপ-ঝাড়ে বা রাস্তার ধারে অযত্নে এই গাছ বেড়ে ওঠে।
ধুতুরার বীজ থেকে চেতনানাশক পদার্থ তৈরি করা হয়। ভেষজ চিকিৎসায় এর ব্যবহার আছে। চৈনিক ভেষজ চিকিৎসা শাস্ত্রে বর্ণিত পঞ্চাশটি প্রধান উদ্ভিদের একটি এই ধুতুরা।
গোপালনগর রেলওয়ে স্টেশন
গোপালনগর রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের বনগাঁ – রানাঘাট লাইনের একটি রেলওয়ে স্টেশন । এটি ভারতের পশ্চিমবঙ্গ রাজ্যের উত্তর চব্বিশ পরগণা জেলার গোপালনগর স্টেশন রোডে অবস্থিত।
বৃহৎ জারণ ঘটনা
[[Image:Oxygenation-atm-2.svg|thumb|420px|[[পৃথিবীর বায়ুমণ্ডল|পৃথিবীর বায়ুমণ্ডলে]] O2 (অক্সিজেন) বৃদ্ধির ইতিহাস। উল্লম্ব অক্ষে অক্সিজেনের বায়ুমণ্ডলীয় চাপ (atm) এবং আনুভূমিক অক্ষে গিগাবর্ষ (Ga) এককে সময় নির্দেশিত হয়েছে। লাল এবং সবুজ রেখা দুটি অক্সিজেনের মাত্রার অনুমিত উচ্চ ও নিম্নসীমা নির্দেশ করছে।
গোপালনগর রেলওয়ে স্টেশন
অবস্থান
গোপালনগর রেলওয়ে স্টেশন উত্তর চব্বিশ পরগণা জেলার গোপালনগর গ্রামে অবস্থিত। এর ভৌগোলিক । এই স্টেশন থেকে  পরবর্তী স্টেশন হল - আকাইপুর রেলওয়ে স্টেশন এবং পূর্ববর্তী স্টেশন হল সাতবেড়িয়া রেলওয়ে স্টেশন
বৃহৎ জারণ ঘটনা
১ম ধাপ (৩.৮৫–২.৪৫ Ga): বায়ুমণ্ডলে O2 এর মাত্রা প্রায় শূন্য। জলভাগও প্রধানত অক্সিজেনবিহীন (অগভীর সাগরতলে সম্ভাব্য O2 স্তর ব্যতিরেকে)।
গোপালনগর রেলওয়ে স্টেশন
ইতিহাস
শিয়ালদহ থেকে রানাঘাট পর্যন্ত পূর্ববাংলা রেলওয়ে প্রধান লাইনটি ১৮৬২ সালে খোলা হয় এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। ১৮৮২-৮৪ সালে বেঙ্গল সেন্ট্রাল রেলওয়ে কোম্পানি দুটি লাইন নির্মাণ করেছিল: দমদম থেকে খুলনা পর্যন্ত বনগাঁ হয়ে, এখন বাংলাদেশে রয়েছে এই লাইনের কিছু অংশ। শিয়ালদহ রানাঘাট রেলপথ ও শিয়ালদহ বনগাঁ রেলপথের মধ্যে সংযোগ ঘটাতে ১৮৮২-৮৪ সালে বেঙ্গল সেন্ট্রাল রেলওয়ে কোম্পানি রাণাঘাট বনগাঁ রেলপথ নির্মাণ করে।
বৃহৎ জারণ ঘটনা
২য় ধাপ (২.৪৫–১.৮৫ Ga): O2 উৎপন্ন হচ্ছে এবং ০.০২ থেকে ০.০৪ atm চাপে পৌছাঁচ্ছে, তবে সাগর ও সাগরতলের শিলাস্তরে শোষিত হয়।
গোপালনগর রেলওয়ে স্টেশন
রেলপথ
গোপালনগর রেলওয়ে স্টেশনটি রাণাঘাট বনগাঁ রেলপথের মধ্যে অবস্থিত। এই রেলপথটি একক রেললাইন বা রেল ট্র্যাক দ্বার গঠিত।
বৃহৎ জারণ ঘটনা
৩য় ধাপ (১.৮৫–০.৮৫ Ga): O2 সাগর থেকে নি:সৃত হচ্ছে, তবে ভূ-তলে শোষিত হচ্ছে। বায়ুমণ্ডলে অক্সিজেনের মাত্রা প্রায় অপরিবর্তিত।
গোপালনগর রেলওয়ে স্টেশন
পরিকাঠাম
স্টেশনটির পরিকাঠাম ভূমিগত। এই স্টেশনে ১ টি প্ল্যাটফর্ম রয়েছে। গোপালনগর রেলওয়ে স্টেশনে ১ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।
বৃহৎ জারণ ঘটনা
৪র্থ ও ৫ম ধাপ (০.৮৫ Ga–বর্তমানকাল): সকল O2 আধার পরিপূর্ণ হয়ে গেছে এবং অক্সিজেন বায়ুমণ্ডলে প্রবেশ করছে। ]]
গোপালনগর রেলওয়ে স্টেশন
পরিকাঠাম
গোপালনগর রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।
বৃহৎ জারণ ঘটনা
বৃহৎ জারণ ঘটনা বা Great Oxidation Event (GOE) হল ২.৪ গিগাবর্ষ থেকে ২.১-২.০ গিগাবর্ষ আগে ভূতাত্ত্বিক ইতিহাসের প্যালিওপ্রোটেরোজেয়িক যুগের একটি ঘটনা, যখন পৃথিবীর বায়ুমণ্ডলে এবং অগভীর সমুদ্রে অক্সিজেনের পরিমাণ অভুতপূর্ব হারে বৃদ্ধি পায়। এটি বৃহৎ অক্সিজেনযোজন ঘটনা, অক্সিজেন বিপর্যয়, অক্সিজেন সংকট, অক্সিজেন হলোকস্ট বা অক্সিজেন বিপ্লব ইত্যাদি নামেও পরিচিত। ভূতাত্ত্বিক, আইসোটপিক এবং রাসায়নিক লক্ষণ থেকে অনুমান করা হয় জৈব-উৎসগত আণবিক অক্সিজেন (ডাইঅক্সিজেন, O2) বায়ুমণ্ডলে সঞ্চিত হতে শুরু করে এবং ধীরে ধীরে বায়ুমণ্ডলকে বিজারক থেকে জারক অবস্থায় নিয়ে আসে। বৈজ্ঞানিক অনুসন্ধানে বিভিন্ন অনুমান করা হলেও এ ঘটনার প্রকৃত কারণ এখনও অস্পষ্ট।
গোপালনগর রেলওয়ে স্টেশন
বৈদ্যুতীকরণ
গোপালনগর রেলওয়ে স্টেশনের রেলপথে বৈদ্যুতীক ট্রেন চলাচল করে।
বৃহৎ জারণ ঘটনা
অক্সিজেন সঞ্চয়
অক্সিজেন সঞ্চয়ের সময়রেখা থেকে জানা যায় যে, সর্বপর্থম মুক্ত O2 উৎপাদন করেছিল প্রথমে প্রোক্যারিওট এবং এরপর ইউক্যারিওট অণুজীব, যারা সালোকসংশ্লেষণে উচ্চদক্ষতা অর্জন করেছিল এবং এই ক্রিয়ার বর্জ্য হিসাবে অক্সিজেন নির্গত করত। একটি ধারণামতে O2 তৈরিকারী প্রথম সায়ানোব্যাকটেরিয়াগুলো বৃহৎ জারণ ঘটনাকালের আগেই O2 উৎপাদনকারী প্রথম সায়ানোব্যাকটেরিয়াগুলোর উত্থান ঘটে (এখন থেকে ২.৭–২.৪ গিগাবর্ষ বা তারও আগে )। কিন্তু সালোকসংশ্লেষণে O2 এর পাশাপাশি জৈব কার্বনও উৎপন্ন হয়, যা অক্সিজেন থেকে পৃথক না হলে বায়ুমণ্ডলে অক্সিজেন সঞ্চিত হতে পারত না। তাই অক্সিজেন সঞ্চয়ের পূর্বশর্ত হচ্ছে জৈব কার্বন, সালফাইড, এবং ফেরাস (Fe2+যুক্ত) খনিজ দ্রব্য মাটিতে শোষিত হওয়া। জৈব কার্বন এবং পাইরাইট জারণের আগেই মাটিতে শোষিত হওয়ার ফলে সব মিলিয়ে প্রতি বছর বায়ুমণ্ডলে প্রায় ১৫.৮±৩.৩ টেরামোল (Tmol) (১ টেরামোল = ১০১২ মোল) O2 যুক্ত হচ্ছে। অর্থাৎ অক্সিজেন উৎস হতে যোগাত্মক অক্সিজেন প্রবাহ বিদ্যমান রয়েছে।
অক্সিজেনের বৈশ্বিক উৎস এবং শোষকের পার্থক্য থেকে O2 মাত্রা পরিবর্তনের হার গণনা করা যায়। শোষকের মধ্যে রয়েছে বিজারক গ্যাস এবং আগ্নেয়গিরিজাত খনিজ দ্রব্য, রাসায়নিক রূপান্তর এবং ক্ষয়। অক্সিজেনের শোষকের পরিমাণের তুলনায় O2 উৎপাদনের পরিমাণ বৃদ্ধির আগে অক্সিজেন বিপর্যয় শুরু হয় নি।
গোপালনগর রেলওয়ে স্টেশন
রেল পরিষেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বনগাঁ ও রানাঘাটগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি ট্রেন যাত্রী পরিষেবা প্রদান করে থাকে।
বৃহৎ জারণ ঘটনা
অক্সিজেন সঞ্চয়
ক্ষয়জনিত কারণে, এবং আগ্নেয়গিরি, রূপান্তর এবং সামুদ্রিক পরিস্রাবণ ও তাপ নির্গমনে উৎপন্ন বিজারক গ্যাস ও খনিজ দ্বারা বর্তমানকালে প্রতিবছর প্রায় ১২.০ ± ৩.৩ T mol O2 বায়ুমণ্ডল থেকে বিচ্ছিন্ন হয়। অন্যদিকে, আলোক-রাসায়নিক বিক্রিয়ায় প্রায় ৫.৭ ± ১.২ T mol O2 বিজারক গ্যাসের সাথে যুক্ত হয়ে থাকে।
গোপালনগর রেলওয়ে স্টেশন
প্রশাসন ও নিরাপত্তার ব্যবস্থা
গোপালনগর রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশনের কোড বা সংকেতিক নাম হল - এসটিবিবি। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।
বৃহৎ জারণ ঘটনা
অক্সিজেন সঞ্চয়
তবে প্রারম্ভিক পৃথিবীতে মহাদেশীয় ভূখণ্ডে জারক উপাদানের পরিমাণ খুবই কম ছিল, এবং এভাবে শোষিত অক্সিজেনের পরিমাণ, বিজারক গ্যাস ও সামুদ্রিক জলে দ্রবীভূত লোহায় শোষিত অক্সিজেনের পরিমাণের তুলনায় নগন্য ছিল। ওই সময় উৎপন্ন মুক্ত অক্সিজেন দ্রবীভূত লোহার সাথে রাসায়নিক বিক্রিয়ায় Fe এবং Fe2+ থেকে অদ্রব্য ম্যাগনেটাইট তৈরি করত, যা সমুদ্র তলে সঞ্চিত হয়ে পরবর্তীতে স্তরীভূত লোহাগঠিত শিলায় পরিণত হয়। অক্সিজেন শোষক নি:শেষ হতে প্রায় ৫ কোটি বছর বা আরও বেশি সময় লেগেছিল।
সালোক সংশ্লেষ এবং সংশ্লিষ্ট জৈবদ্রব্যের সমাধির হারও অক্সিজেন সঞ্চয়ের মাত্রাকে প্রভাবিত করেছে। ডেভোনিয়ান যুগে স্থলজ উদ্ভিদ ভূ-খণ্ডে বিস্তৃত হলে কার্বন সমাধির মাত্রা বাড়তে থাকে এবং তার ফলে মুক্ত অক্সিজেনের মাত্রায় ক্রমবৃদ্ধি ঘটতে থাকে। বর্তমানকালে, বায়ুমণ্ডলে উপস্থিত একটি O2 অণু, স্থলজ শোষকে শোষিত হবার আগে গড়ে প্রায় ২০ লাখ বছর মুক্তভাবে বিচরণ করতে পারে। অবশ্য ভূ-তাত্ত্বিক সময়ের সাপেক্ষে এই সময়কাল নগন্য, অতএব ফ্যানেরোজোয়িক যুগে অবশ্যই এমন কোন প্রক্রিয়া চলমান ছিল যা অক্সিজেনের মাত্রাকে জীবনের জন্য সহনীয় পর্যায়ে রাখত।
প্রথমত, একটি প্রস্তাব করা হয়েছে যে, অক্সিজেন বায়ুমণ্ডলীয় মিথেনকে জারিত করে CO2 এবং পানি গঠন করেছে। এর ফলে পৃথিবীর গ্রিনহাউজ প্রভাব প্রশমিত হয়, এবং বৈশ্বিক তাপমাত্রা হ্রাস পায়, এবং এসময় হিউরোনিয়ান হিমায়ন শুরু হয় যা ২.৪৫–২.২ গিগাবর্ষ সময়কালে চলমান ছিল। দক্ষিণ আফ্রিকায় চতুর্থ একটি হিমপর্যায়ের লক্ষণ পাওয়া গেছে, যার বয়স ~২.২২ গিগাবর্ষ। তবে এই হিমায়ন নিম্ন উচ্চতায় ঘটেছিল এবং এর প্রভাব সমুদ্রপৃষ্ঠ পর্যন্ত পৌঁছেছিল বলে একে স্নোবল পৃথিবীর সঙ্গে সংশ্লিষ্ট বলে ধারণা করা হয়।
দ্বিতীয়ত, O2 এর মাত্রাবৃদ্ধি জৈব বৈচিত্র্যকে ত্বরান্বিত করে, এবং শিলা, বালু, মাটি ও অন্যান্য ভূ-স্তরীয় উপাদানের সঙ্গে বায়ু, সমুদ্র ও অন্যান্য পৃষ্ঠতলীয় জলের মিথষ্ক্রিয়ায় ব্যাপক পরিবর্তন আনে। জৈব উপাদানের প্রাকৃতিক পুনর্ব্যবহার সত্ত্বেও অক্সিজেন সহজলভ্য হবার আগে প্রাণধারণের জন্য শক্তির সীমাবদ্ধতা ছিল। বিপাকীয় বিবর্তনের মাধ্যমে জীবের উপলদ্ধ মুক্ত শক্তির কার্যকারিতা বহুগুণে বৃদ্ধি পায়, যা বৈশ্বিক প্রভাব বিস্তার করে। যেমন, বৃহৎ জারণ ঘটনার পরেই মাইটোকন্ড্রিয়ার উদ্ভব ঘটে, যার সহায়তায় ক্রমাগত জটিলতর পরিবেশের উপযুক্ত শারীরবৃত্তিক প্রক্রিয়ার সামর্থ্য জীবদেহে তৈরি হয়। (যদিও এদের কার্যকর বিবর্তন সম্পন্ন হতে প্রোটেরোজোয়িকের অবসান এবং ক্যামব্রিয়ান যুগ পর্যন্ত সময় লেগেছে)।
ভূখন্ডীয় নির্দেশক
প্যালিওসল (ফসিল মাটি), শিলাবর্জ্য কণা, এবং রেড বেড হল স্বল্প-মাত্রার অক্সিজেনের উপস্থিতির স্থলজ কিছু চিহ্ন। ২.৪ গিগাবর্ষের চেয়ে পুরোনো প্যালিওসলে লোহার উপস্থিতি তুলনামূলকভাবে অল্প, যা অক্সিজেন পরিস্থিতি নির্দেশ করে। ২.৪ গিগাবর্ষের চেয়ে পুরোনো শিলার বর্জ্য কণাতে যেসব উপাদান পাওয়া গেছে, তা-ও কেবল অক্সিজেনবিহীন বা স্বল্প-অক্সিজেনধারী পরিবেশে বিদ্যমান থাকতে পারে। রেড বেড হল হেমাটাইট আস্তরণযুক্ত লালচে বেলেপাথর, যা লোহার জারণের জন্য পর্যাপ্ত অক্সিজেনের উপস্তিতিকে নির্দেশ করে।
স্তরীভূত লোহার উদ্ভব
স্তরীভূত লোহা (banded iron) হল এক ধরনের পাললিক শিলা, যাতে লৌহ অক্সাইড (ম্যাগনেটাইট, Fe3O4 অথবা হেমাটাইট, Fe2O3) এবং লৌহমুক্ত শিলার ধারাবাহিক স্তর দেখা যায় । বৃহৎ জারণ ঘটনার শুরুর দিকে এধরনের শিলার প্রাচুর্য পাওয়া যায়,, এবং ১.৮ গিগাবর্ষ পূর্বের সময় হতে ক্রমে হ্রাস পায়। প্রচলিত ধারণামতে, সায়ানো্ব্যা্ক্টেরিয়ার বিমুক্ত অক্সিজেন সমুদ্রের পানিতে উপস্থিত লোহার সাথে অদ্রবণীয় আয়রন অক্সাইড গঠন করে এবং স্তর আকারে সমুদ্রতলে অক্সিজেনবিহীন কাদামাটির মধ্যে সঞ্চিত হতে থাকে। ধরে নেয়া হয় যে শুরুতে পৃথিবীর সমুদ্রে লোহা ও নিকেলের প্রাচুর্য ছিল। সালোকসংশ্লেষী প্রাণের বিবর্তনের ফলে অক্সিজেন মুক্ত হতে শুরু করে, যা সমুদ্র থেকে আয়রন অক্সইড রূপে বিমুক্ত হয়। যখন সমদ্রভাগ সম্পূর্ণভাবে অক্সিজেনপূর্ণ হয়ে ওঠে, সেসময় O2 উৎপাদন মাত্রার ক্ষুদ্র বিচ্যূতির ফলে ধারাবাহিকভাবে যথাক্রমে মুক্ত অক্সিজেন এবং স্তরীভূত লোহার অক্সাইড সঞ্চিত হয়।
লোহার প্রজাত্যায়ন
ভূত্বকের লৌহসঞ্চয়ের লোহাবিজড়িত (ferruginous) এবং ইউক্সিনিক (অক্সিজেনবিহীন এবং সালফাইডের অধিক্য) অবস্থা, বায়ুমণ্ডলে অক্সিজেনের মাত্রা নির্দেশ করতে সাহায্য করে। অক্সিজেনশূন্য বায়ুমণ্ডলে মোট লৌহউপাদানের মধ্যে ফেরুজিনাস এবং ইউনিক্সিক লোহার অনুপাত, অক্সিজেনশূন্য গভীর সাগরে অনুরূপ অনুপাত থেকে কম দেখা গেছে। এর একটি সম্ভাব্য ব্যাখ্যা হচ্ছে, বৃহৎ জারণের আগেই, ২.৬-২.৫ গিগাবর্ষ পূর্বে, অগভীর সাগরের পরিবেশ তার অন্তস্থিত অণুজীবমণ্ডল দ্বারা জাড়িত হয়ে গিয়েছিল। গভীর সাগরে ফেরুজিনাস এবং ইউক্সিনিক পললের মাত্রা এবং স্তরীভূত লৌহ সংগঠনের লক্ষণ পারস্পরিক সামঞ্জস্য প্রদর্শন করে।
আইসোটোপ
দুই ধরনের আইসোটোপ ফ্র্যাকশনায়ন বিবেচনা করা যায়: ভরভিত্তিক ফ্র্যাকশনায়ন (MDF) এবং ভরমুক্ত ফ্র্যাকশনায়ন (MIF)। সামুদ্রিক পললে অক্সিজেন-ভিত্তিক আইসোটোপে সঞ্চয়, যেমন কার্বন, সালফার, নাইট্রোজেন, এবং অবস্থান্তর ধাতু (ক্রোমিয়াম, মলিবডেনাম, লোহা), এবং অন্যান্য অধাতব মৌল (যেমন সেলেনিয়াম), প্রভৃতির উপস্থিতি MDF এর প্রমাণ।
বৃহৎ জারণের পক্ষে গুরুত্বপূর্ণ প্রমাণ ছিল যে, MIF সালফার আইসোটোপ, যা কেবল অক্সিজেনশূন্য বায়ুমণ্ডলে উপস্থিত থাকতে পারে, তা পাললিক শিলা থেকে ২.৪-২.৩ গিগাবর্ষ আগে হারিয়ে যেতে শুরু করে, যা বৃহৎ জারণ সময়কালের সাথে সামঞ্জস্যপূর্ণ। MIF আইসোটোপ অক্সিজেনযুক্ত পরিবেশে থাকতে পারে না, কারণ অক্সিজেন (এবং এর আলোকরাসায়নিক ফলাফল, ওজোন স্তর) সালফার ডাইঅক্সাইডের আলোক-বিশ্লেষণ ব্যহত করে। MIF পলল সঞ্চয়ের কার্যকারণ বর্তমানে অনিশ্চিত।
ফসিল এবং জৈবনির্দেশক
স্ট্রোমাটোলাইট অক্সিজেনের একটি ফসিল নির্দেশক, এবং সালোকসংশ্লেষণ থেকে অক্সিজেন উৎপত্তির ধারণার সমর্থন প্রদায়ক। এছাড়া পশ্চিম অস্ট্রেলিয়ার পিলবারায় সায়ানোব্যাক্টেরিয়ার 2α-মিথাইলহোপেন জৈবনির্দেশক আবিষ্কৃত হয়েছে। তবে এর জৈবনির্দেশক উপাত্ত দূষিত হয়ে গেছে বলে এ থেকে প্রাপ্ত ফলাফল এখন আর নির্ভরযোগ্য নয় এবং প্রমাণ হিসেবে স্বীকৃত হয় না।
অন্যান্য নির্দেশক
সামুদ্রিক পললস্তরে কিছু মৌল অক্সিজেনের বিভিন্ন মাত্রার জন্য সংবেদনশীলতা দেখায়, যেমন মলিবডেনাম এবং রেনিয়াম ইত্যাদি অবস্থান্তর মৌল । অ-ধাতব মৌল যেমন সেলেনিয়াম এবং আয়োডিনও অক্সিজেন মাত্রা নির্দেশক হিসেবে কাজ করতে পারে।
অক্সিজেন উৎসের বৃদ্ধি
কারও কারও মতে অক্সিজেন বিপর্যয়ের একটি কারণ ছিল অক্সিজেনের উৎস বৃদ্ধি। একটি তত্ত্বমতে বৃহৎ জারণ ছিল সালোকসংশ্লেষণের সরাসরি ফল, তবে বেশিরভাগ বিজ্ঞানীর ধারণামতে দীর্ঘকালীন মাত্রাবৃদ্ধিই অক্সিজেন বিপর্যয়ের মূল কারণ। কিছু কিছু মডেলের ফলাফলে কার্বন সমাধির দীর্ঘকালীন বৃদ্ধির সম্ভাবনা দেখা যায়, তবে উপসংহার হিসাবে তা অনিশ্চিত।
অক্সিজেন শোষক হ্রাস
অনেকে অক্সিজেন প্রশমক বা শোষকের পরিমাণ কমে যাওয়াকেও বৃহৎ জারণের কারণ হিসেবে দেখেন। একটি তত্ত্ব বলে যে, আগ্নেয়গিরির গ্যাসের উৎপাদিত যৌগসমূহ অতিরিক্ত জারিত ছিল। আবার অন্য একটি তত্ত্ব অনুসারে এর প্রধান কারণ হল রূপান্তরক গ্যাসের পরিমাণ হ্রাস এবং সার্পেনটাইনাইটায়ন। রূপান্তরক প্রক্রিয়ায় নি:সৃত হাইড্রোজেন এবং মিথেন বাযুমণ্ডল থেকে বিচ্ছিন্ন হয়, এবং ধীরে ধীরে অক্সিজেনের তুলনামূলক মাত্রা বৃদ্ধি পায়। বিজ্ঞানীরা লক্ষ্য করেন যে বায়ুমণ্ডলের উচ্চস্তরে অতিবেগুনী রশ্মির প্রভাবে মিথেন বিভাজিত হয়ে হাইড্রোজেন মহাশূন্যে হারিয়ে যাওয়ার কথা। এই কারণে পৃথিবীর বায়ুমণ্ডল জাড়িত হয়ে অক্সিজেন বৃদ্ধি পেতে পারে, কেননা হাইড্রোজেন বিয়োজনের প্রক্রিয়াই রাসায়নিক হল জারণ।
টেকটোনিক কারণ
একটি তত্ত্ব প্রস্তাব করে যে, অক্সিজেন মাত্রাস্ফীতির জন্য ভূ-ত্বকের টেকটোনিক পরিবর্তনের প্রয়োজন পড়েছিল, যেমন সোপান সমুদ্রের উদ্ভব, যার মাধ্যমে জৈব কার্বনের পললে মিশে যাওয়ার সুযোগ তৈরি হয়। নতুন উৎপন্ন অক্সিজেন প্রথম দিকে সমুদ্রে বিভিন্ন রাসায়নিক বিক্রিয়ায় ক্ষয় হয়েছিল, বিশেষত লোহার সঙ্গে বিক্রিয়ায়। এর প্রমাণ পাওয়া গেছে শিলাস্তরে স্তরীভূত লোহা সম্পন্ন সুবিশাল প্রস্তর ভাণ্ডারে, যা দৃশ্যত অক্সিজেন এবং লোহার বিক্রিয়াকালে সঞ্চিত হয়েছিল। বর্তমানে প্রাপ্য অধিকাংশ খনিজ লোহা এসব ভাণ্ডার থেকেই আহরিত। প্রথমদিকে সায়ানোব্যাকটেরিয়ার অবদান অনুমান করা হলেও, লক্ষণ পর্যালোচনা করে ধারণা করা হয় যে লোহার সঞ্চয়ের কারণ ছিল লৌহ-জারণে সক্ষম অক্সিজেন-অনির্ভর আলোগ্রাহী ব্যাকটেরিয়া। ভূ-তাত্ত্বিক প্রমাণ থেকে জানা গেছে যে ভূ-খণ্ডের সংঘর্ষ দ্বারা মহাদেশীয় ভু-খণ্ড গঠনের সময় প্রতিবারই অক্সিজেনের মাত্রায় লক্ষণীয় স্ফীতি ঘটেছিল। টেকটোনিক চাপে পর্বতমালার উত্থান ঘটে, যা ক্ষয়প্রাপ্ত হয়ে সাগরে সায়ানোব্যাকটেরিয়ার পুষ্টি উপাদানের যোগান দিয়েছিল।
নিকেল ঘাটতি
প্রারম্ভিক জৈব-বিশ্লেষী জীব সম্ভবত মিথেন উৎপাদন করত, যা আণবিক অক্সিজেনের একটি গুরুত্বপূর্ণ ধারক, কেননা মিথেন সহজেই অতিবেগুনী বিকিরণ দ্বারা পানি ও কার্বন ডাই অক্সাইডে জাড়িত হয়ে যায়। আধুনিক মিথেন-উৎপাদক অণুজীবের এনজাইম সহউপাদান হিসেবে নিকেলের প্রযোজন পড়ে। ভূ-ত্বক শীতল হতে থাকায় এবং আগ্নেগয়িরি-উদগিরিত নিকেলের সরবরাহ হ্রাস পাওয়ার ফলে O2-উৎপাদক শৈবাল মিথেন-উৎপাদকের চেয়ে অধিক কার্ষক্ষমতা অর্জন করেছিল, যার ফলে বায়ুমণ্ডলে অক্সিজেনের মাত্রা ক্রমবৃদ্ধি শুরু হয়। ২.৭ থেকে ২.৪ গিগাবর্ষ পুর্বে নিকেল অবক্ষেপনের হার বর্তমানের চেয়ে প্রায় ৪০০ গুণ বেশি ছিল।
দ্বি-সাম্যাবস্থা
আরও একটি তত্ত্বীয় কাঠামো রয়েছে, যা বায়ুমণ্ডলে অক্সিজেনের পরিমাণের দ্বি-সাম্যাবস্থা (bistability) প্রস্তাব করে: অর্থাৎ O2 মাত্রার দুটি স্থিতিশীল পরিমাণ। এ তত্ত্ব মতে অক্সিজেনের স্থিতিশীল নিম্নমাত্রা হল ০.০২%, যা মিথেন জারণের উচ্চ হার ইঙ্গিত করে। কোন কারণে অক্সিজেনের মাত্রা একটি সীমারেখা অতিক্রম করলে ওজোন স্তরের উদ্ভব ঘটে, যা অতিবেগুনী রশ্মিকে বাধা দেয়। এর ফলস্বরূপ মিথেন জারণ ব্যহত হয় এবং অক্সিজেনের মাত্রা ২১% বা তারও বেশি হয়ে স্থিতিশীলতায় পৌঁছায়। এভাবে অক্সিজেন বিপর্যয় ঘটনাটিকে একটি পর্যায় রূপান্তর প্রক্রিয়া হিসেবে দেখা যায়, যা ক্রমান্বয়ে স্থিতিশীল নিম্ন- এবং উচ্চ মাত্রায় ভ্রমণশীল।
খনিজ বৈচিত্র্যে প্রভাব
বৃহৎ জারণ ঘটনার ফলে খনিজ বৈচিত্র্যে বিস্ফোরক সমৃদ্ধি ঘটে। বিভিন্ন মৌলের এক বা একাধিক জারিত রূপ ভূপৃষ্ঠের কাছাকাছি পৌঁছে যায়। ধারণা করা হয়, অক্সিজেন বিপ্লবই পৃথিবীতে বর্তমানে বিদ্যমান আনুমানিক ৪,৫০০ খনিজের ভিতর প্রায় ২,৫০০ এরও বেশি রূপের সরাসরি উদ্দীপক। ম্যান্টল এবং ক্রাস্টের পরিবর্তনকারী প্রক্রিয়ার কারণে এই খনিজগুলোর অধিকাংশই হাইড্রেট এবং জারণ হিসেবে উপলদ্ধ।
সায়ানোব্যাকটেরিয়ার বিবর্তনে প্রভাব
অ্যান্টার্কটিকার ফ্রাইক্সেল হ্রদে গবেষণাকালে গবেষকরা আবিষ্কার করেন যে স্থূল বরফস্তরের নিচে অতি অক্সিজেনবিরূপ পরিবেশেও অক্সিজেন-উৎপাদক সায়ানোব্যাকটেরিয়াসমূহ O2-যুক্ত পানির পাতলা স্তর (১–২ মিলিমিটার প্রস্থ) তৈরি করতে পারে। এর থেকে অনুমান করা যায় যে বায়ুমণ্ডলে উল্লেখযোগ্য পরিমাণে অক্সিজেন প্রবেশ করার আগেই এধরনের অনুজীবগুলো অক্সিজেনযুক্ত পরিবেশের জন্য অভিযোজিত হয়ে থাকতে পারে। কালক্রমে, অক্সিজেনগ্রাহী বায়ুজীবি প্রাণের বিবর্তনের ফলে অক্সিজেনের উপস্থিতির মাত্রায় ভারসাম্য আসে। এ সময় থেকে মুক্ত অক্সিজেন বায়ুমণ্ডলের অন্যতম গুরুত্বপূর্ণ উপাদানে পরিণত হয়েছে।
ইউক্যারিয়টের উৎপত্তিতে প্রভাব
ইউক্যারিওটার উৎপত্তি বিষয়ে একটি প্রস্তাবনা হল, সায়ানোব্যাকটেরিয়ার সালোসংশ্লেষণের ফলে প্রাচীন অণুপরিবেশে অক্সিজেনের মাত্রার বৃদ্ধি পারিপার্শ্বিক জৈবমণ্ডলের জন্য অত্যন্ত বিষাক্ত হয়ে ওঠে, এবং এই পরিবেশে খাপ খাওয়ানোর সময় আর্কিয়ার একটি শাখা থেকে প্রারম্ভিক ইউক্যারিওটার উত্থান ঘটে। প্রতিক্রিয়াশীল অক্সিজেন যৌগ (বা আরওএস, Reactive oxygen species) উৎপাদনের সাথে সংশ্লিষ্ট জারণ চাপ এবং অন্যান্য পরিবেশমণ্ডলীয় চাপ (যেমন অতিবেগুনী বিকিরণ, বিশুষ্কীকরণ) এর সমন্বিত প্রভাব আর্কিয়ার একাংশের বিবর্তনকে ইউক্যারিওসিসের দিকে ধাবিত করে। এই আর্কিয়া পূর্বসুরী হয়ত ইতোমধ্যেই ডিএনএ যুগল এবং পুনর্মিলনের ভিত্তিতে ডিএনএ মেরামত এবং কোষীয় ফিউশন পদ্ধতি আয়ত্ত্ব করতে পেরেছিল। অন্তমিথোজীবি প্রাক-মাইটোকন্ড্রিয়া দ্বারা আর্কিয়ার জিনোমে আভ্যন্তরীণ আরওএস এর ফলে মিয়োসিস-ভিত্তিক প্রজননের উদ্ভব ঘটে থাকতে পারে। ধারণা করা যায় যে সম্ভবত অক্সিজেনজনিত ডিএনএ ত্রুটির মেরামতের প্রেক্ষিতে ইউক্যারিওটিক প্রজননের বিভিন্ন গুরুত্ববাহী বৈশিষ্ট্য বিকাশ ঘটেছে, যেমন কোষীয় ফিউশন, সাইটোস্কেলেটন-নির্বাহিত ক্রোমোজোম প্রবাহ, নিউক্লীয় মেমব্রেনের উদ্ভব, প্রভৃতি।
অর্থাৎ ইউক্যারিওজেনেসিস এবং ইউক্যারিওটিক প্রজননের বিবর্তন ঘটে মূলত ডিএনএ মেরামতের প্রয়োজনীয়তার মধ্য দিয়ে, এবং এর পেছনে বৃহৎ জারণ ঘটনার অতিরিক্ত অক্সিজেনের মাত্রার প্রভাব অনুমান করা যায়।
তুলুম্বা
তুলুম্বা বা বামিয়াহ হছে অতি ভাজা মিষ্টিজাতীয় খাদ্য, যা উসমানীয় রন্ধনশৈলী এবং প্রাক্তন উসমানীয় সাম্রাজ্যের আঞ্চলিক রন্ধনশৈলীতে পাওয়া যায় এবং শেষ পর্যন্ত লেভ্যান্টে উৎপন্ন হয়। এটি একটি ভাজা বাটা সিরাপ ভেজানো, যা জিলাপি এবং চুরোর মতো। এটি খামিরবিহীন ময়দার গোছা (প্রায় ৩ সেন্টিমিটার লম্বা) থেকে তৈরি করা হয়। অতঃপর এর সাথে উপযুক্ত প্রান্তের টুকরা ব্যবহার করে একটি প্যাস্ট্রি ব্যাগ অথবা কুকি প্রেসের মাধ্যমে একটি ছোট ডিম্বাকৃতি আকার দেওয়া হয়। এটি প্রথমে সোনালি রঙে অতি ভাজা হয় এবং তারপরে এটি গরম থাকা অবস্থায় চিনি-মিষ্টি সিরাপ ঢেলে দেওয়া হয়। এটি ঠান্ডা হলে খাওয়া হয়। ঐতিহ্যগতভাবে তুর্কি, ইসরায়েলি এবং পারস্য ইহুদিদের দ্বারা চানুকাহ এবং অন্যান্য বিশেষ অনুষ্ঠানে পরিবেশন করা হয়।
নাম
তুলুম্বা-এর আক্ষরিক অর্থ তুর্কি ভাষায় পাম্প এবং ইতালীয় ভাষায় ত্রোম্বা tromba। এই মিষ্টিটিকে সাইপ্রিয়ট গ্রীক ভাষায় পোম্পা এবং সাইপ্রিয়ট তুর্কি ভাষায় বোম্বাচিক বলা হয়। আর্মেনীয় রন্ধনশৈলীতে একে পাম্প বা তুলুম্বা (আর্মেনীয়: թուլումբա) বলা হয়ে থাকে। তুলুম্বা আলবেনীয়, বসনীয়, বুলগেরীয়, ম্যাসেডোনীয়, গ্রীক, আজারবাইজানীয় (Ballıbadı) এবং তুর্কি রন্ধনশৈলীতে স্থান পেয়েছে। এই মিষ্টিটি বামিয়াহ নামে ফার্সি রন্ধনশৈলীতে পাওয়া যায়। হেজাজীতে একে তুম্বা (طُرُمْبَة), যা সরাসরি ইতালীয় শব্দ ত্রোম্বা থেকে এসেছে, তবে মিশরীয় এবং কিছু আরব রান্নায় এটি বালাহ আশ-শাম (بلح الشام) এবং ইরাকি রন্ধনশৈলীতে এটি দাতলি (داطلي) নামে পরিচিত।
মূল উপকরণ
এটি দই এবং স্টার্চ জাতীয় ময়দা থেকে তৈরি করা হয়, যা সিরাপে ডুবানোর পূর্বে ভাজা হয়। রমজানের ইফতারে এটি বেশিরভাগ সময় পরিবেশন করা হয়। এটি সাধারণত এটির সমাহারযুক্ত জুলবিয়ার সাথে পরিবেশন করা হয়, যা একইভাবে প্রস্তুত করা হয়, তবে পার্থক্যটি কেবল জালের মতো বিন্যাসযুক্ত যা ময়দার টুকরায়।
ছিপাতলী জামেয়া গাউছিয়া মুঈনীয়া কামিল মাদ্রাসা
ছিপাতলী জামেয়া গাউছিয়া মুইনিয়া কামিল মাদ্রাসা একটি ঐতিয্যবাহী মাদ্রাসা। এখানে বাংলাদেশের বিভিন্ন প্রান্ত হতে ছাত্র-ছাত্রীরা নিয়মিত অধ্যায়ন করছে। এই মাদ্রাসাটি হাটহাজারী উপজেলায় একটি প্রসিদ্ধ মাদ্রাসা।
গালাহ
গালাহ বিজ্ঞানী নাম Eolophus roseicapilla), ইওলোফাস-রোজইকাপিলাস (ভিইলোট, 1817)গালাহ বিদেশি পাখি,এ পাখি বাংলাদেশে ও ভারতবর্ষে কোথাও পাওয়া যায় না। অস্ট্রেলিয়া নিউজিল্যান্ড এ সমস্ত দেশে গালাহ দেখা যায়। এরা দলবদ্ধ ভাবে বসবাস করে। এবং আনন্দচিত্তে অবাধ জীবনযাপন করে থাকে।
ব্যুৎপত্তি
গালাহ শব্দটি গিলা থেকে উদ্ভূত, একটি শব্দ যা ইউওয়ালারায় এবং প্রত্যন্ত আদিবাসী ভাষায় পাওয়া যায়।
বর্ণনা
গালাহ দৈর্ঘ্যে প্রায় ৩৫ সেমি (১৪ইঞ্চি) এবং ওজন ২৭০-৩৫০ গ্রাম (১২-১২ আউন্স)। এটির রয়েছে ফ্যাকাশে রূপালী বর্ণ থেকে ধূসর বর্ণের একটি পিঠ, একটি ফ্যাকাশে ধূসর বর্ণের লেজ, গোলাপী বর্ণের মুখ ও স্তন এবং একটি হালকা গোলাপী বর্ণের চলনশীল ঝুঁটি রয়েছে। এটির একটি হাড়ের রঙের চঞ্চু রয়েছে এবং চোখের বলয়ের খালি চামড়াটি ক্যারুনকুলেটেড। এর ধূসর বর্ণের পা রয়েছে। লিঙ্গ অভিন্ন প্রদর্শিত হয়; প্রাপ্তবয়স্ক পাখি আইরিসের রঙে ভিন্ন হয়; পুরুষজাতীয় পাখিদের খুব গাঢ় বাদামী (প্রায় কালো) আইরিস থাকে এবং স্ত্রীজাতীয় পাখিদের মধ্য-বাদামী বা লাল আইরিস থাকে। প্রাপ্তবয়স্করা অল্পবয়সীদের চেয়ে বেশি উজ্জ্বল রঙের হয়। অল্পবয়সীদের ধূসর স্তন, মুকুট, ঝুঁটি এবং বাদামী আইরিস থাকে যার সাথে সাদা রঙের নন-ক্যারুকুলেটেড চোখের রিং থাকে।
প্রাপ্তিস্থান
অস্ট্রেলিয়ার বেশিরভাগ গালাহ জুড়ে পাওয়া যায় এই সুন্দর উজ্জ্বল গোলাপী এবং ধূসর পাখিগুলি আমাদের দেশীয় গুল্মগুলির একটি আইকন হয়ে উঠেছে এবং প্রধানত অভ্যন্তরীণ সমভূমিতে কাঠের বেল্ট বা জলধারার সীমানা ঘেঁষে গাছের সাথে বাস করতে পছন্দ করে তবে বিভিন্ন পরিবেশেও পাওয়া যায় সহ মরুভূমি রেইনফরেস্ট পর্বতমালা, সমতল তৃণভূমি এবং উপকূলীয় এলাকা। খরার ফলে অনেকেই আরও যাযাবর হয়ে উঠেছে এবং বৃহত্তর সংখ্যক মানুষ আমাদের সবুজ উপকূল এবং শহুরে অঞ্চলের দিকে যাচ্ছে খাদ্য ও জলের সন্ধানের জন্য যা শুষ্ক অঞ্চলে ক্রমশ দুর্লভ হয়ে উঠছে।
শারীরিক বৈশিষ্ট্য
একটি বড় মাথা, ছোট পুরু ঘাড় এবং কম্প্যাক্ট ভারী দেহের সাথে, তারা তাদের 2টি শক্তিশালী রঙ দ্বারা সহজেই সনাক্ত করা যায় (যদিও আকার এবং রঙের বৈচিত্রগুলি ফ্যাকাশে গোলাপী থেকে প্রায় লাল পর্যন্ত ঘটে) একটি উজ্জ্বল গোলাপী  ঘাড় এবং শরীর   মাথায় ফ্যাকাশে গোলাপী ক্রেস্ট, সংক্ষিপ্ত ধূসর ডানা এবং লেজ, একটি শক্তিশালী ছোট ধূসর হুকযুক্ত চঞ্চু, ছোট পুরু ধূসর স্কেলযুক্ত পা এবং পায়ের আঙ্গুল বিশিষ্ট চোখ - পুরুষদের বাদামী চোখ এবং মহিলাদের বাদামী পুতুল কিন্তু লাল/তামাটে আইরিস। 2টি উপ-প্রজাতি রয়েছে যা চোখের চারপাশে রিং বা ত্বক দ্বারা আলাদা করা হয় যা পশ্চিমের পাখিদের মধ্যে সাদা এবং পূর্বের পাখিগুলিতে গভীর গোলাপী থেকে লাল। বয়স্ক পাখি চোখের চারপাশে ক্রমাগত রিং (ত্বকের) দ্বারা নির্ণয় করা যেতে পারে, একসাথে উপরের ম্যান্ডিবলের (উপরের চঞ্চু) উভয় পাশে দানাদার প্রান্ত এবং নীচের ম্যান্ডিবলে একটি গভীর "V" দিয়ে। প্রাপ্তবয়স্কদের ওজন 300-320 গ্রাম হতে পারে।ছানাগুলি সূক্ষ্ম গোলাপী নেটাল ডাউন সহ উলঙ্গ হয়ে জন্মায় এবং অলট্রিয়াল হয় (সম্পূর্ণভাবে তাদের পিতামাতার উপর নির্ভরশীল)। 14 দিন বয়সে ধূসর পিনের পালক বিকশিত হতে শুরু করে এবং তাদের চোখ খুলে যায়। তোতাদের কোন ইচ্ছার হাড় নেই। যোগাযোগের মধ্যে একক নোট চিৎকার, কর্কশ চিৎকার আঞ্চলিক কল। বিভিন্ন কল বিপদের সতর্কবাণী, খাবারের অবস্থান, দুর্দশার কল এবং খাদ্য-ভিক্ষা (বিশেষত অল্প বয়সে) নির্দেশ করে। এই কলগুলি কখনও কখনও চলাচলের সাথে থাকে, যাতে রঙের ফ্ল্যাশও বার্তার অংশ হয়ে উঠতে পারে।
দলবদ্ধ অবস্থান ও খাদ্যাভাস
গালাহ হল গ্রেগারিয়াস তোতা এবং প্রায়ই 30 থেকে 1000 জনের ঝাঁকে দেখা যায় যখন প্রচুর খাদ্যের উৎস থাকে। এত বড় দলে বসবাসের সুবিধা আছে, নিরাপত্তা সবচেয়ে সুস্পষ্ট, কিছু পাখি বিপদের দিকে নজর রাখছে যখন বাকি পাল খাওয়া বা পান করছে। এরা সাধারণত স্থানীয়ভাবে যাযাবর হয় ভোরবেলা 15 কিমি পর্যন্ত যাত্রা করে এবং সন্ধ্যার সময় তাদের নীড়ে ফিরে খাবারের সন্ধান করে। এরা প্রধানত গ্র্যানিভোর বীজ ভোজনকারী) প্রধানত মাটিতে বীজযুক্ত ঘাস এবং ভেষজ, ফুল পাতা, গম সূর্যমুখী বীজ ভুট্টা পোকামাকড় এবং গ্রাব সংগ্রহ করে খাওয়ায় তবে দেশীয় ফল, বাদাম  ফুল  বেরি গ্রাস করার জন্য গাছে উঠে যায়। এবং বীজ। কারণ বীজগুলি তাদের খাদ্যের একটি বড় অংশ তৈরি করে তাদের ঠোঁট খোলা শাঁস ফাটানোর জন্য যথেষ্ট শক্ত হতে হবে। এটি আরোহণের সময় শাখাগুলি ধরে রাখতেও ব্যবহৃত হয়।ঠোঁট ক্রমাগত বাড়তে থাকে এবং বীজ এবং শাখার মতো শক্ত উপাদান চিবিয়ে একটি তোতাপাখি তার ঠোঁটের আকার নিয়ন্ত্রণে রাখতে পারে এবং কাটা প্রান্তটি তীক্ষ্ণ রাখে। তাদের শক্ত, রুক্ষ জিহ্বা রয়েছে যা তাদের ঠোঁটে খাবার ঘুরিয়ে দেয়। তাদের পা এবং পায়ের আঙ্গুলগুলিও খুব দক্ষ, দুটি পায়ের আঙ্গুল সরাসরি সামনের দিকে এবং প্রতিটি পায়ে দুটি পিছনের দিকে মুখ করে থাকে, যা তাদের খাওয়ার সময় খাবার ধরে রাখতে এবং ডালের নীচে সুস্বাদু খাবার পেতে উল্টো ঝুলতে সাহায্য করে।দুটি পায়ের আঙ্গুল সরাসরি সামনের দিকে এবং প্রতিটি পায়ে দুটি পিছনের দিকে মুখ করে থাকে, যা তাদের খাওয়ার সময় খাবার ধরে রাখতে এবং ডালের নীচে সুস্বাদু খাবার পেতে উল্টো ঝুলতে সহায়তা করে।দুটি পায়ের আঙ্গুল সরাসরি সামনের দিকে এবং প্রতিটি পায়ে দুটি পিছনের দিকে মুখ করে থাকে, যা তাদের খাওয়ার সময় খাবার ধরে রাখতে এবং ডালের নীচে সুস্বাদু খাবার পেতে উল্টো ঝুলতে সহায়তা করে।
বন্টন এবং বাসস্থান
গালাহ অস্ট্রেলিয়া জুড়ে বিস্তৃত। নিউজিল্যান্ডের পাখিরসংখ্যা ওয়েলসফোর্ড থেকে দক্ষিণে মাঙ্গাতাউহিরি এবং পশ্চিমে পুকেকোহে পর্যন্ত একটি এলাকা জুড়ে রয়েছে। তাদের শক্ত ঘাঁটি হল হাউরাকি উপসাগরের পোনুই দ্বীপ এবং তারা ওয়াইহেকে দ্বীপের পূর্ব প্রান্ত সহ রাকিনো দ্বীপ এবং তিরিতিরি মাতাঙ্গি পর্যন্ত উত্তরে কাছাকাছি দ্বীপ পর্যন্ত বিস্তৃত। মানাওয়াতু এবং রঙ্গিতিকেই জেলাগুলির ঐতিহাসিক রেকর্ডগুলি উপকূল থেকে স্থলভাগে একটি জাহাজ থেকে খাঁচা পাখির মুক্তির অনুসরণ করেছে বলে জানা গেছে। এই জনসংখ্যা আর বিদ্যমান নেই. ফ্রি-রেঞ্জিং পোষা প্রাণী এবং খাঁচা পালানোর ঘটনা অন্যত্র ঘটে। অস্ট্রেলিয়ায় গ্যালাহ প্রধানত খোলা আবাসস্থলে দেখা যায় এবং প্রায়ই কৃষি তৃণভূমি এবং ফসলের মধ্যে দেখা যায়। নিউজিল্যান্ড থেকে প্রকাশিত কয়েকটি রেকর্ডগুলি রোলিং পাহাড়ি দেশ থেকে এসেছে, যেখানে ব্যাপক পশুপালন চাষ এবং দেশীয় এবং বিদেশী বনের সাথে শস্য চাষ করা হয়েছে।